Preparasyon avan Lasent Kominyon\n“Senyer, anvoy ou lalimyer ek ou laverite e les zot gid mwan;\nLes zot gid iriwan ziska ou montanny sen, ziska ou demer.” Ps.43.3\nReflesir lo lagras ek mizerikord Senyer.\n2. LEPSONM 51.1-2; 10-11, 15\nSenyer, dan ou gran mizerikord, pran pitye pour mwan;\nDan ou gran kohpasyon, efas mon pese.\nLav mwan koripletman Han mon pese e fer mwan prop.\nKree en leker prop anndan mwan, Senyer,\ne remet en bon lespri dan mwan;\nPa rezet mwan dan ou prezans\ne pa repran ou Sent-Espri avek mwan.\nFer niwan rekonn lazwa ou delivrans\ne soutenir mwan avek ou Lespri.\nOuver mon lalev, Senyer\ne mon labous i ava proklanm ou louanz.\nMazin bann keksoz mal ki ou’n fer devan Bondye.\nBondye-Toupwisan, nou Papa ki dan lesyel,\nmon’n fer pese kont ou e kont lezot dimoun\ndan mon lespri, dan mon konversasyon,\npar mon aksyon, par neglizans, par linyorans,\npar febles, par omisyon, par mon prop fot.\nMon konsyans i repros mwan\ne mon repanti avek senserite.\nPour lanmour ou Garson Zezi Kri,\nnou Senyer ki’n mor pour mwan,\npardonn mwan tou sa ki mon’n fer mal.\nRemet mwan dan bon semen\npour ki mon ava kapab servi ou\npour laglwar ou Non ki sen. Amenn.\nBondye-toupwisan i pfan pifye lo tou sa lei repanti. Ki i pran pitye lo mwan, ki i pardonn mwan e delivre mwan dan mon pese; ki i donn mwan lafors pou fer dibyen e gard mwan pour lavi eternel, par Zezi Kri, mon Senyer. Amenn.\nSenyer Bondye, ou ki ranpli avek konpasyon, ou lanmour i atir nou kot ou. Mon lanmen ti sal e mon leker pa ti’n prepare pou resevwar ou. Mon pa ti merite pou manz bann morso dipen ki’n tonm anba ou latab. Me ou, Senyer, oumenm ki sov mwan, e ou partaz ou dipen avek bann peser. Pirifye e noun mwan avek Disan ek Lekor presye ou Garson, pour ki i ava viv dan mwan e mwan dan li. Amenn.\nNou Papa ki dan lesyel,\nki ou Non i ganny glorifye\nki ou renny i arive,\nki ou lavolonte i ganny realize,\nlo later parey i ete dan lesyel.\nDonn nou nou dipen kotidyen.\nparey nou pardonn sa ki’n ofans nou.\nDelivre nou kont Demon.\nParski larwayote, lafors ek laglwar\ni pour ou pour touzour e touzour.\nKi lagras nou Senyer Zezi Kri, lanmour Bondye-Papa ek Unite ki Sent-Espri i donnen i reste touzour avek nou. Amenn.\n2. Ki lagras nou Senyer Zezi Kri, lanmour Bondye-Papa ek linite ki Sent-Espri i donnen i reste touzour avek zot.\nE avek ou osi.\nKi Bondye i reste touzour avek zot.\nKi Bondye nou Papa ek nou Senyer Zezi Kri i donn zot lagras, mizerikord ek lape.\nKi Bondye i ganny beni aprezan e touzour.\n3. Annou prepar nou pour selebrasyon Lasent Kominyon.\nou konn nou leker ek nou bann dezir:\nnou pa kapab kasyet nanryen avek ou.\nPirifye nou panse avek lenspirasyon ou Sent-Espri,\npour ki nou ava kapab kontan ou parey i neseser,\ne pour ki nou ava loue ou Non ki sen.\nSenyer, pran pitye\nZezi Kri, pran pitye\nSenyer pran pitye\nNou rann glwar Bondye ki dan lesyel,\nki i donn son lape lo later\ntou bann dimoun ki i kontan.\nBondye Senyer, lerwa lesyel,\nBondye-Papa, ou ki for\nnou ador ou, nou ou mepsi,\nnou glorifye ou pour ou grander.\nSenyer Zezi Kri, sel Garson Bondye-Papa,\nSenyer Bondye, Lanyo Bondye:\nou ki pardonn pese lemonn, pran pitye,\nou ki pardonn pese lemonn, ekout nou lapriyer, ,\nou ki asiz lo kote drwat Bondye-Papa, pran pitye.\nParski zis ou ki sen,\nZis ou ki Senyer,\nZis ou ki pli gran:\nZezi Kri, avek Sent-Espri,\ndan laglwar Bondye-Papa. Amenn.\n7. LEKTIR LANSYEN TESTAMAN\nApre lektir sa dimoun ki lir i dir:\n“Sanmenm parol Bondye.”\nNou remersi ou, Senyer\n8. LEPSONM OUBYEN KANTIK\nAvan Levanzil sa dimoun ki lir i dir:\n“Levanzil Zezi Kri dapre Sen ... sapit ... verse...”\nNou glorifye ou, Zezi Kri nou Sover.\nApre Levanzil, sa dimoun ki lir i dir:\n“Sanmenm Bon Nouvel Zezi Kri.”\nNou loue ou, Zezi Kri nou Senyer.\nNou kwar dan en sel Bondye,\nPapa-Toupwisan, kreater lesyel, later\nek tou keksoz: sa ki vizib ek envizib.\nNou kwar dan en sel Senyer,\nZezi Kri, sel Garson Bondye,\ni egziste avek son Papa depi touzour.\nLimenm Bondye ki sorti avek Bondye,\nlimenm lalimyer ki sorti avek lalimyer,\nlimenm vre Bondye ki sorti avek vre Bondye.\nI ti egziste san ki i ti ganny kree.\nI menm natir avek son Papa,\ne tou keksoz in kree par li.\nI ti desann sorti dan lesyel pou sov nou.\nPar pwisans Sent-Espri,\ni ti pran natir imen dan lavyerz Mari.\nI ti ganny krisifye pour nou par zizman Pons Pilat.\nI ti soufer, i ti mor, e zot ti met li dan tonbo.\nTrwazyenm zour i ti resisite\nparey Lekritir ti’n dir.\nI ti mont dan lesyel, i asiz lo kote drwat Bondye.\nI pou retournen dan laglwar\npour ziz bann vivan ek bann mor,\ne son renny pa pou zanmen fini.\nNou kwar dan Sent-Espri,\nki Senyer e ki donn lavi.\nI sorti avek Bondye-Papa.\nAvek Bondye-Papa ek Bondye-Garson,\ni ganny menm adorasyon ek menm laglwar.\nIn koz par bann profet.\nNou kwar dan en sel Legliz,\nsen, katolik e apostolik,\nNou rekonnet en sel batenm ki pardonn pese.\nNou esper larezireksyon bann mor\nek lavi eternel. Amenn.\n14. Lapriyer Entersesyon\nApre sak entansyon, sa dimoun i dir:\n“Senyer, ekout nou lapriyer.”\nSenyer, egzos nou\n15. Bondye ti sitan kontan lemonn ki i ti donn son sel Garson Zezi Kri pou sov nou dan nou pese, pou entersed pour nou dan lesyel e pou diriz nou dan lavi eternel.\n(oubyen enn ouswa plizyer sa bann fraz)\nNou Sover Zezi Kri i ‘n dir, “Vin kot mwan zot tou ki pe soufer e kourbe anba fardo pese, e mon ava soulaz zot.’\nSa parol i vre e bon pou kwar par tou dimoun: Zezi Kri in vin dan lemonn pou sov bann peser.\nSi en dimoun i fer pgse, nou avoka devan Bondye-Papa i Zezi Kri e se li ki viktim pour nou pardon.\nAnnou konfes nou pese avek lafwa ek penitans, pare pour gard bann komannman Bondye e pou viv dan lanmour ek lape avek lezot.\nnou’n fer pese kont ou e kont lezot dimoun\ndan nou lespri, dan nou konversasyon,\npar nou aksyon, par neglizans, par linyorans,\npar febles, par omisyon, par nou prop fot.\nNou konsyans i repros nou\ne nou repanti avek senserite.\nnou Senyer ki’n mor pour nou,\npardonn nou tou sa ki nou’n fer mal.\nRemet nou dan bon semen\npour ki nou ava kapab servi ou\nBondye-Toupwisan i pardonn tou sa ki repanti. Ki i montre konpasyon pour zot, ki i pardonn zot e delivre zot dan zot pese; ki i donn zot lafors pou fer dibyen e gard zot pour lavi eternel, par Zezi Kri, nou Senyer.\n18. Nou tou nou form parti lekor Zezi Kri. Dan en sel Lespri nou’n resevwar en sel batenm dan en sel Legliz. Mon bann frer ek ser, annou kontan kanmarad parski lanmour i sorti kot Bondye.\nKi lape Bondye i reste touzour avek zot.\nAvek ou osi\n20. Senyer, nou ofer ou sa bann don, fri nou travay ek talan ki ou ‘n donn nou. Aksepte nou ek nou posesyon pou fer ou travay dan lemonn.\nSenyer, nou glorifye ou konmela e pour touzour.\nSenyer, nou ofer ou sa dipen, prodwi dible ek nou travay. Beni li e fer li vin dipen lavi pour nou.\nSenyer, nou ofer ou sa diven, prodwi rezen ek nou travay. Beni li e fer li vin lakoup ki sov nou.\nSenyer, nou glorifye ou konmela e pour touzour\nSenyer, tou grander, lafors ek laglwar pour ou,\nparski tou sa ki dan lesyel e lo later i pour ou.\nTou i sorti kot ou, e nou redonn ou sa ki pour ou.\n21. Ki Bondye i reste touzour avek zot.\nAnnou diriz nou leker\nVer Bondye ki dan lesyel\nAnnou remersye nou Senyer\nSanmenm ki nou devret fer.\nBondye-Papa, i vreman nou devwar remersi ou tou letan e nenport ki kote, par Zezi Kri ou Garson. Limenm ou Parol par ki ou ‘n kree tou keksoz. Limenm nou Sover ki ou ‘n anvoye. Par pwisans Sent-Espri, in pran natir imen dan Lavyerz Mari. Pour nou in ouver son lebra lo lakrwa pou detrir lanmor e pou devwal larezireksyon. Par sa i ti fer ou lavolonte e i ti rasanble en pep sen pour ou. Ou ‘n plas li lo ou kote drwat dan lesyel e par li ou’n vers lo nou ou Sent-Espri.\nAlor avek bann lanz ek barm arkanz, avek tou ou serviter dan lesyel ek tou bann sen, nou glorifye ou e nou dir (sant) ansanm.\nSen, sen, sen Senyer, Bondye ki for,\nBondye ki pwisan, ou laglwar i ranpli lesyel ek later.\nOzana dan lesyel.\nBeni sa ki vin lo Non Senyer.\n23. Enn sa bann lapriyer ikaristik i ganny servi:\nEgzos nou, Bondye-Papa: Lapriyer Ikaristik I\nBondye-Papa ki dan lesyel: Lapriyer Ikaristik II\nSenyer, ou ki vreman sen: Lapriyer Ikaristik III\nPREMYE LAPRIER IKARISTIK\nEgzos nou, Bondye-Papa, par ou Garson Zezi Kri, nou Senyer. Par li aksepte nou lofrann adorasyon ek remer siman, e anvoy ou Sent-Espri lo nou e lo sa dipen ek sa diven, pour ki zot ava vin pour nou son Lekor ek son Disan. Sa swar ler i ti ganny trai, i ti pran dipen, i ti remersi ou, i ti kas li, i ti donn son bann disip e i ti dir:\n“Pran sa, manze. Sanmenm mon lekor ki mon donnen pour zot, sak fwa ki zot fer sa, zot a rapel mwan.”\nKan zot ti fini manze, i ti pran lakoup, i ti remersi ou, i ti donn son barm disip e i ti dir:\n“Pran sa, bwar li. Sanmenm mon Disan, Disan Nouvo Lalyans ki pou koule pour zot tou, e pou pardonn pese. Sak fwa ki zot fer sa, zot a rapel mwan.”\nAlor Papa ki sen, nou ou pep, nou pe selebre, e avek ou baim don ki ou’n donn nou, nou anons sakrifis parfe nou Senyer Zezi Kri, ki i ti fer enn fwa pour tou lo lakrwa. Nou anons son larezireksyon ek son lasansyon dan lesyel.\na. Annou proklanm mister nou lafwa:\nZezi Kri in mor.\nZezi Kri i vivan.\nZezi Kri pou retourn ankor.\nb. Annou proklanm viktwar Zezi Kri:\nPar ou lanmor ou’n detri lanmor.\nPar ou larezireksyon, ou’n donn nou lavi.\nVini, Zezi Kri, vin dan laglwar.\nc. Kan nou manz sa dipen e bwar dan sa lakoup, nou selebre mister nou lafwa:\nNou rapel ou lanmor,\nSenyer resisite, e nou atann ou retour.\nd. Mister nou lafwa i gran.\nSenyer, par ou lakrwa e par ou larezireksyon,\nou’n liber nou: ou ki Sover lemonn.\nSenyer, ou ki ranpli avek mizerikord, aksepte nou dan li menm si nou pa merite, afen ki nou ki partaz Lekor ek Disan ou Garson, nou ava vin en sel ansanm avek tou ou pep.\nFer ki pandan ki npu pe atann retour Zezi Kri, nou Sover, dan laglwar ek lamazeste son rwayonm, nou ava grandi pou vin parey li.\nAvek li, dan li, par li, par lafors Sent-Espri, tou laglwar ek loner i pour ou Bondye-Toupwisan tou letan, aprezan e pour touzour.\n(Kontiniasyon lo nimero 24)\nDEZYENM LAPRIYER IKARISTIK\nBondye-Papa ki dan lesyel, aksepte nou Ipuanz-par ou Garson Zezi Kri nou Sover. La konman nou pe swiv son legzanp e obeir son komannman, fer-ki par pouvwar ou Sent-Espri, sa dipen ek sa diven i ava vin pour nou son Lekor ek son Disan. Sa swar ler i ti ganny trai, i ti pran dipen, i ti remersi ou, i ti kas li. i ti donn son bann disip e i ti dir:\n“Pran sa, manze. Sanmenm mon Lekor ki mon donnen pour zot. Sak fwa ki zot fer sa, zot a rapel mwan.”\nKan zot ti fini manze, i ti pran lakoup, i ti remersi ou, i ti donn son bann disip e i ti dir:\n“Pran sa, bwar li. Sanmenm mon Disan, Disan Nouvo Lalyans ki pou koule pour zot tou e pou pardonn pese. Sak fwa ki zot fer sa, zot a rapel mwan.”\nAkoz sanmenm, Bondye-Papa ki dan lesyel, avek sa dipen ek sa diven, nou pe fer isi son memoryal. Nou anons son sakrifis parfe ki i ti fer lo lakrwa enn fwa pour tou. Nou anons son larezireksyon ek son lasansyon dan lesyel, e nou atann son retour dan laglwar.\na. Annou proklaimi mister nou lafwa:\nd. Mister nou lafwa i gran:\nPar li nou Gran Pret, aksepte nou louanz ek nou remersiman ki nou ofer ou. Kan devan ou nou manze e bwar sa baim don sakre, fortifye nou par ou Lespri, ranpli nou avek ou lanmour e fer nou tou vin en sel dan ou, Garson Zezi Kri, nou Senyer.\nAvek li, dan li, par li, par pwisans Sent-Espri, ansanm avek tou sa ki avek ou lo later e dan lesyel, nou ador ou Bondye-Papa, dan en louanz ki pa pou fini.\nLouanz, loner, laglwar ek lafors\npour ou pour touzour e touzour. Amenn.\nTRWAZYENM LAPRIYER IKARISTIK\nSenyer, ou ki vreman sen, ou ki lasours lasentete, nou prezant ou nou lapriyer: anvoy ou SentEspri lo sa bann lofrann. Fer ki zot ava vin pour nou Lekor ek Disan Zezi Kri, nou Senyer. Avan ki i ti ganny livre dan lanmor, en lanmor ki i ti aksepte, i ti pran dipen, i ti remersi ou, i ti kas li, i ti donn son bann disip e i ti dir:\n“Pran sa, manze. Sanmenm mon Lekor ki mon donnen pour zot.”\nKan zot ti fini manze, i ti pran lakoup. Ankor enn fwa i ti remersi ou, i ti donn son bann disip e i ti dir:\n“Pran sa, bwar li. Sanmenm mon Disan, Disan Nouvo Lalyans eternel ki pou koule pour zot e pou pardonn pese. Sak fwa ki zot fer sa, zot a rapel mwan.”\na. Annou proklanm mister nou lafwa;\nb. Annou proklanm viktwar Zezi Kri\nSenyer resisite e nou atann ou retour.\nSenyer, konman nou pe fer memwar lanmor ek larezireksyon ou Garson Zezi Kri, nou ofer ou sa dipen ki donn nou lavi ek sa lakoup ki sov nou, e nou remersi ou akoz ou ’n swazir nou pou servi dan ou prezans. Fer ki nou tou ki partaz Lekor ek Disan Zezi Kri, nou ava ini dan linite Sent-Espri.\nSenyer, mazin ou Legliz a-traver lemonn: fer li grandi dan ou lanmour avek N..., nou Larsevek, ek N..., nou levek, ek tou manm son klerze. Senyer mazin tou dimoun ki’n mor dan lesperans larezireksyon, e osi tou bann ki’n kit sa later: resevwar zot dan lalimyer ou prezans. Vers ou lagras lo nou: fer ki ansanm avek Lavyerz. Mari, manman nou Senyer Zezi Kri, avek bann zapot ek tou bann sen ki’n viv dan ou lanmitye, nou ava sant ou laglwar, par Zezi Kri ou Garson byenneme.\nAvek li, dan li, par li, dan linite Sent-Espri, tou loner ek laglwar pour ou, Bondye-Papa, pour touzour e touzour.\n24. Parey Zezi Kri nou Senyer in montre nou ansanm annou priye:\n25. Nou kas sa dipen pou partisip dan Lekor Zezi Kri.\nSa dipen ki nou partaze i nou lakominyon dan Lekor Zezi Kri.\nNou ki bokou, nou form en sel lekor,\nakoz nou tou nou partaz en sel dipen.\n26. Aprose e resevwar Lekor nou Senyer Zezi Kri ki in donnen pour zot, ek son Disan ki in verse pour zot. Nouri zot avek li dan zot leker avek lafwa ek rekonesans.\nSenyer Bondye, ou ki ranpli avek konpasyon,\nou lanmour i atir nou kot ou.\nNou lanmen ti sal e nou leker pa ti’n prepare pou resevwar ou.\nNou pa ti merite pou manz bann morso dipen\nki’n tonm anba ou latab.\nMe ou, Senyer, oumenm ki sov nou,\ne ou partaz ou dipen avek bann peser.\nPirifye e nouri nou avek Disan ek Lekor presye ou Garson,\npour ki i ava viv dan nou e nou dan li. Amenn.\nLanyo Bondye, ou ki pardonn pese lemonn,\npran pitye pour nou.\ndonn nou ou lape.\n28. Kan pret i donn losti, i dir:\nKi Lekor Zezi Kri i gard ou pour lavi eternel.\nKan pret i donn diven, i dir:\nKi Disan Zezi Kri i gard ou pour lavi eternel.\n29. Annou remersi nou Senyer pour son bonte.\nSon lanmour i pour touzour.\nBondye eternel e toupwisan, nou remersye ou akoz ou’n nouri nou dan sa bann mister avek Lekor ek Disan ou Garson, nou Sover Zezi Kri, nou remersi ou akoz a-traver sa sakreman ou gard nou ini avek tou ou pep fidel. Ed nou pou persevere konman manm vivan sa kominote sen e pou grandi dan lanmour ek lobeisans dapre ou lavolonte, par Zezi Kri nou Senyer.\nPapa tou kreasyon, nou ofer ou nou remersiman ek nou adorasyon pour ki letan nou ti ankor Iwen avek ou, ou ti rankontre nou dan ou Garson e anmenn nou dan lakour. A-traver son lavi ek son lanmor, i ti deklar ou lanmour, donn nou lagras e ouver baro laglwar. Fer ki nou ki partaz Lekor Zezi nou ava viv son lavi resisite: Nou ki Lespri i eklere nou ava donn lalimyer lemonn. Gard nou dan sa lespwar ki ou’n met devan nou, pour ki nou ansanm avek tou ou zanfan nou ava lib e lemonn antye i ava glorifye ou non; par Zezi Kri nou Senyer.\n30. LAPRIYER REMERSIMAN\nBondye-Toupwisan, nou remersi ou akoz ou’n nouri\nnou avek Lekor ek Disan ou Garson Zezi Kri.\nPar li, nou ofer ou nou lespri ek nou lekor\nkonman en sakrifis vivan.\nFer nou viv dan lafors ou Sent-Espri\npour nou travay pour ou laglwar. Amenn.\n31. Ki Bondye i reste touzour avek zot.\n32. Ki Senyer i beni e protez zot, Ki Senyer i fer lalimyer\nson prezans briy lo zot e akord zot son lagras;\nKi Senyer i regard lo zot avek faver e donn zot lape.\nE ki Bondye-Toupwisan i beni zot:\nPapa, Garson ek Sent Espri. (ouswa Leper, Lefis e Lesent Espri)\n33. Al dan lape pou servi Bondye.\nLo non Zezi Kri. Amenn.\nAl dan lape Zezi Kri\n“Mon ti ranpli avek lazwa ler zot ti dir mwan:\n‘Annou al dan tanp Bondye’.” (Ps.122.1)\n2. MAZIN PREZANS BONDYE\nSenyer, mersi ki ou’n rasanble nou dan ou legliz konman en fanmiy. Nou’n vin isi pour ekout ou Parol Sen, sant ou louanz e ofer ou nou lapriyer. Nou Senyer Zezi Kri in promet ki ler de ou trwa dimoun in rasanble an son Non, ki ou pou la parmi zot. Ki son prezans i enspir e diriz tou sa ki nou pou fer pandan sa moman sakre. Lo son non presye nou priye. Amenn.\n4. LAPRIYER AVAN RESEVWAR LAKOMINYON\nBondye nou Papa, dan sa sakreman Lasent Ikaristi, nou Senyer Zezi Kri i vin en sel avek nou. Mersi pour ki i ti donn son lavi lo lakrwa pou fer sa sakreman vin en realite. Ki mon akey li avek en leker senser e rekonesan. Ki i viv dan mwan e mwan dan li. Amenn.\n5. LAPRIYER APRE LAKOMINYON\nSenyer Zezi Kri, la ki ou’n ini mwan avek ou konman en sel a-traver sa sakreman, ed mwan pou diriz mon lavi, mon panse, mon konversasyon e tou mon aksyon an konformite avek ou lavi ek ou lansennyman. Amerm.\n6. LAPRIYER AVAN NOU KIT LEGLIZ:\nmersi pour tou sa ki mon’n aprann e eksperyanse\npandan sa servis e pour tou lagras\nki mon’n resevwar. Ed mwan pou met an pratik\nsa ki mon’n aprann ozordi.\nKi mon lavi an deor ou legliz i ava an konformite\navek ou Parol Sen ek ou lavolonte divin.\nFer mwan vin vre temwen ou lanmour e levanzil\nnou Senyer Zezi Kri. Amenn.\nKi Senyer i protez mwan dan tou mon voyaz.\n1. Ansanm annou priye:\nPran pitye, pardonn nou.\nTrinite Sen, Sakte ek Beni,\n2. La kot i annan ditorefcmesanste.\nLa kot i annan lafyerte, lavanite ek lipokrizi,\nLa kot i annan lazalouzi, laenn ek malis,\nLa kot i annan bann move lentansyon.\nBondye, liber nou.\nLa kot i annan lapares, gou pour prestiz materyel.\nLa kot i annan lanmoup pour larzan.\nLa kot i annan leker dir ek mepri pour ou parol ek ou lalwa,\nLa kot i annan pese lekor ek pese lespri.\nLa kot i annan ilizyon sa lavi isi lo later,\nLa kot i annan tou sort vis ek demon,\nLa kot i annan lafamin ek maler,\nLa kot i annan lavyolans ek lanmor san preparasyon,\nKan nou dan lapenn,\nKan nou dan lazwa,\nKan nou pe mor e zour ki nou pou aparet devan ou,\nPar mister ou lenkarnasyon.\nPar ou nesans, ou lanfans ek ou lobeisans.\nPar ou batenm, ou karenm ek ou tantasyon,\nPar ou parol ek ou travay.\nPar ou bann mirak e par ou lansennyman lo Rwayonm,\nPar ou lagoni ek ou santans.\nPar ou lakrwa ek ou soufrans.\nPar ou lanmor presye ek ou lanterman,\nPar ou larezireksyon.\nPar ou lasansyon.\nPar Sent-Espri ki ou ti vers lo nou,\n3. Senyer, nou Bondye, ekout nou lapriyer.\nGran Senyer, ekout nou lapriyer.\nDiriz e gouvern ou Legliz sen.\nRanpli li avek lanmour ek laverite.\nDonn li sa linite ki i bezwen pou fer ou lavolonte.\nDonn nou kouraz pou anons ou Levanzil dan lemonn e pou fer tou nasyon vin ou disip.\nAvek konesans ek konpreansyon, ekler lespri ou bann serviter pour ki zot ava kapab anons Levanzil a-traver zot lansennyman e a-traver legzanp zot prop lavi.\nDonn kouraz tou dimoun pou aksepte ou parol e pou prodwir bann fri ki Sent-Espri i donnen.\nAnmenn dan semen laverite tou bann dimoun ki ’n fer fot ouswa ki’n tonm dan tou kalite pyez.\nDonn kouraz bann ki tenir ferm dan lafwa.\nRemont moral bann ki feb, soulaz bann ki’n tonbe e\nfinalman kraz demon anba nou lipye,\n4 Diriz tou bann sef deta dan semen lazistis ek laverite,\nDonn lafors nou Prezidan pour ki i ava kapab met son\nkonfyans dan ou pou rod ou loner ek ou laglwar\nRanpli tou bann minis ek tou manm Lasanble Nasyonal e tou lezot ki diriz pei avek lasazes ek konpreansyon.\nBeni tou bann dimoun ki konsernen avek lalwa afen ki zot ava kapab gard lazistis, lonekte ek laverite.\nMontre nou ki mannyer pou servi bann fri lanatir pour ou laglwar e pour dibyen tou dimoun,\nBeni e gard tou dimoun an sekirite.\n5. Ed e soulaz tou dimoun ki tousel,\nbann ki an dey e bann ki ganny oprese.\nGard an sekirite tou bann dimoun ki pe vwayaze e tou bann ki an danze.\nGeri tou bann dimoun ki soufer dan zot lespri e bann ki soufer dan zot lekor. Soulaz bann ki napa lakaz, bann ki pa travay, bann ki lafen e batm ki dan bann sitiasyon dezespere.\nSenyer, pran pitye.\nPour tou bann prizonnyen ek tou bann refizye, pour tou bann dimoun ki dan traka,\nPardonn tou bann ki pa kontan nou, e bann ki persekit nou pour ki zot ava sanz zot leker,\nNou priy pour tou dimoun ki’n mor dan lape Zezi Kri.\nPour bann ki’n konfes zot lafwa e osi pour bann ki selman ou ki konn zot leker. Fer ki nou osi nou ava partaz ou Rwayonm eternel,\n6. Donn nou sa vre leker repantans. Pardonn nou tou nou pese ki nou’n fer par neglizans e linyorans e pour tou pese ki nou ‘n fer par ekspre. Fer ki ou Sent-Espri i ava ed nou pour sanz nou lavi e pou viv dapre ou lavolonte,\nBondye Sen, Sen e For, Sen e Imortel.\nPran pitye, pardonn nou\n7. Parey Zezi Kri ti montre nou, nou dir ansanm\nDonn nou sak zour nou dipen kotidyen.\nPardonn nou, nou pese,\nparey nou pardonn sa ki’n ofans nou\nme delivre nou kont Dembn.\npour ou pour-touzour e touzour. Amenn.\n8. Bondye-Toupisan, ou ’n donn nou lagras pour nou prezant devan ou nou lapriyer; e ou’n promet ki kan de ou trwa i rankontre dan ou non ou pou la parmi zot. Nou demann ou pou egzos nou, ou bann serviter dan lafason ki pli bon pour nou e pou akord nou dan sa lemonn konesans ou laverite e dan sa lemonn ki pe atann nou lavi eternel, par Zezi Kri nou Senyer. Amenn.\nServis Batenm pour Zanfan\n1. PRET I DIR:\nZanfan ki tro zenn pou konfes lafwa kretyeh i ganny batize lo kondisyon ki zot pou ganny elve koman kretyen dan fanmiy Legliz. An mezir ki zot grandi, zot bezwen led ek lankourazman sa fanmiy pour zot fidel dan ladorasyon piblik, dan zot devosyon personnel, pour zot annan konfyans dan Bondye e pour zot vin konfirmen.\nParan, paren ek marenn, sa bann zanfan ki zot in anmennen pou ganny batize i depann prensipalman lo zot pour sa ledek lankourazman ki neseser. Eski zot pare pou donn zot li a-traver zot lapriyer, zot legzanp ek zot lansennyman?\n2. PARAN, PAREN EK MARENN I DIR:\nWi, nou pou fer li.\n3. Nou Papa ki dan lesyel, fer ki par ou Sent-Espri, sa bann zanfan i ava ne ankor e konn ou dan fanmiy ou Legliz; ki dan en nouvo lavi, zot ava rezet sa ki mal e grandi dan ou lagras pandan zot lavi antye; par Zezi Kri, nou Senyer.\n4. Dimoun ki anmenn zanfan pou ganny batize i bezwen afirm zot krwayans dan Zezi Kri e osi rezet tou sa ki mal. I zot devwar pou elve sa bann zanfan pour zot konbat kont sa ki mal e pou swiv Zezi Kri.\nAlor mon demande:\nEski ou kwar dan Zezi Kri?\nWi, mon kwar dan Zezi Kri.\nEski ou repanti pour tou ou pese?\nWi, mon repanti pour tou mon pese.\nEski ou rezet sa ki mal?\nWi, mon rezet sa ki mal.\n5. Bondye-Toupwisan, nou remersi ou a-traver ou Garson byenneme Zezi Kri nou Senyer. Par son lanmor ek son larezireksyon ou’n briz pouvwar demon e par ou Sent-Espri ou fer nou vin bann nouvo dimoun dan ou Legliz: Beni sa delo pour ki tou dimoun ki ganny batize ladan i ava ne ankor dan Zezi Kri: Ki zot ava ganny batize dan son lanmor e ganny pardonnen pour zot pese e zot ava konn pouvwar son larezireksyon e mars dan en nouvo lavi; par Zezi Kri nou Senyer.\n6. Zot in anmenn sa bann zanfan pou ganny batize. Zot bezwen aprezan deklar devan Bondye ek son Legliz lafwa kretyen dan ki zot pou ganny batize e dan ki zot pou ganny elve.\nEski ou kwar e annan konfyans dan Bondye-Papa ki-n kree later?\nMon kwar e mon annan konfyans dan Bondye-Papa.\nEski ou kwar e annan konfyans dan son Garson Zezi Kri ki’n sov limanite?\nMon kwar e mon annan konfyans dan Zezi Kri.\nEski ou kwar e annan konfyans dan son Sent-Espri ki donn lavi pep Bondye?\nMon kwar e mon annan konfyans dan Sent-Espri.\n7. PRET I PRAN SAK ZANFAN E DIR:\nN..., mon batiz ou lo non Bondye-Papa, Bondye-Garson e Bondye-Sent-Espri. (ouswa O non Diper, e Difis e Disent Espri) Amenn.\n8. PRET I FER SINNY LAKRWA LO FRON SAK ZANFAN E I DIR:\nMon sinny ou avek lakrwa, sinny Zezi Kri.\n9. KONGREGASYON I DIR:\nPa kanmi pou konfes ou lafwa dan Zezi Kri.\nKonbat anba li kont pese, keksoz materyel,\nkont demon, e reste son solda ek son serviter\nfidel pour touzour.\n10. PRET I DONN EN LABOUZI ALIMEN PARAN OUBYEN PAREN SAK ZANFAN E I DIR:\nResevwar sa lalimyer.\n11. KONGREGASYON I DIR:\nSa i montre ki ou’n pas a-traver fernwanr pou vin dan\nlalimyer. Briye koman en lalimyer dan lemonn pour\n12. PRET I DIR:\nBondye in resevwar ou dan son Legliz a-traver batenm.\n13. KONGREGASYON I DIR:\nNou akey ou dan fanmiy Senyer koman manm\nLekor Zezi Kri, koman zanfan menm Papa ki dan lesyel,\ne koman zeritye rwayonm Bondye avek nou.\n14. PRET I DIR:\nBondye Senyer, nou Papa, nou remersi ou ki par ou Sent-Espri sa bann zanfan in ne ankor, ki ou’n adopte zot koman ou prop zanfan e resevwar zot dan lanmitye ou Legliz: Fer ki zot ava grandi dan sa lafwa dan ki zot in ganny batize e ki pli tar zot ava konfes li zot menm kan zot ava konfirmen. Nou priye ki tou don Sent-Espri i ava viv e grandi dan zot. Par Zezi Kri nou Senyer.\nPapa ki dan lesyel, nou priy pour paran, paren ek marenn sa bann zanfan: donn zot lespri lasazes ek lanmour, fer zot lakour vin en refle lazwa dan ou Rwayonm eternel. Par Zezi Kri nou Senyer.